Јавно предузеће "Велики парк" Ужице

расписује

ОГЛАС

за давање у закуп прикупљањем затворених писмених понуда:

 1. Пословног простора у виђеном стању на Градском базену у Ужицу, Немањина 150 у Ужицу:

 Пословни простор се налази у приземљу Градског базена, који је површине 21,47м2.

 2.Почетна цена месечно за пословни простор из тачке 1. овог уговора се одређује на основу цене 1м2, који износи 4,10 еура за трећу зону којој припада наведени пословни простор у динарској противвредности, тако да вредност закупа за површину од 21,47м2 на месечном нивоу износи 70,40 еура без ПДВ-а у динарској противвредности по средњем курсу НБС на дан плаћања. Висина закупнине у износу од 70,40 Еура представља умањење редовне закупнине у износу од 20% од редовне цене.

Закупнина за наведени пословни простор обрачунава се у динарској противвредности на дан фактурисања по курсу НБС и увећава за ПДВ од 20% и комуналне и друге обавезе које терете пословање у пословном простору по рачунима јавних или јавних комуналних предузећа.

 3. Висина депозита за наведени пословни простор износи три закупнине предвиђене за дати пословни простор, а то је износ од 211,20 еура у динарској противвредности по средњем курсу НБС на дан плаћања плус ПДВ.

 Депозит се плаћа на рачун предузећа број: 160-384039-28, код банка Интеса. Депозит за локал уплаћује се у динарској противвредности по званичном средњем курсу НБС на дан уплате. Доказ о уплаћеном депозиту доставља се најкасније до истека рока за достављање писмених понуда. Учеснику на јавном огласу чија понуда није прихваћена депозит се враћа када Одлука о давању под закуп пословног простора буде коначна. Учесник на јавном огласу чија понуда је прихваћена губи право на повраћај депозита ако у року од 5 дана од достављања коначне Одлуке не закључи уговор о закупу пословног простора.

 4. Време трајања закупа: пет година.

 5. Обезбеђење плаћања закупнине: најповољнији понуђач је дужан пре уласка у посед/закључења уговора да положи: бланко сопствену меницу, са меничним овлашћењем, као инструмент обезбеђења плаћања закупнине. У случају да закупац не плаћа уредено закупнину, за пословни простор који је издат у закуп, закуподавац ће наплатити меницу за износ дугованих закупнина.

 6. Разгледање пословног простора радним даном од 12-14 сати, почев од дана објављивања огласа, закључно са 20.07.2022. године.

 7. Рок за достављање понуда је 21.07.2022. године до 10 часова, када ће се извршити и отварање понуда и доношење одлуке о избору најповољније понуде.

 8. Критеријум за избор понуде је висина понуђене закупнине, а у случају две или више понуде са једнаком закупнином, спровешће се поступак преговарања, непосредно након отварања понуда ако су понуђачи присутни, а ако нису присутни накнадно ће им Комисија одредити рок за одлучивање између понуђача који имају једнаку цену, приликом чега су у обавези да приложе уредно пуномоћје.

 9. Право учешћа имају сва правна и физичка лица која благовремено поднесу исправну понуду.

 Исправна понуда мора да садржи:

 1. доказ о уплати депозита у целости,

 2. износ понуђене закупнине, најниже у висини почетне цене из тачке 2. овог огласа, са назнаком да се увећава за ПДВ.

 3. - за физичка лица-име и презиме, број личне карте и јединствени број грађана ЈМБГ,

 - за предузетнике - име и презиме предузетника, адресу, број личне карте, ЈМБГ, назив радње, матични број МБ, оверену фотокопију акта о регистрацији,

 - за правна лица - назив и седиште, копију решења о упису правног лица у регистар надлежног органа и пуномоћје за лице које заступа понуђача.

 За правна лица и предузетнике подноси се уверење пореске управе министарства

 финансија и привреде да је измирио доспеле порезе и доприносе и уверење надлежне управе локалне самоуправе да је измирио обавезе по основу изворних локалних јавних прихода.

 10. Понуде се подносе закључно са 21.07.2022. године, под условом да стигну на адресу предузећа, улица Велики парк бб. 31000 Ужице до 10 сати. Неблаговремене и неуредне понуде се одбацују без разматрања. На затвореној коверти мора да стоји не отварај, као и да на коверти стоји назив пословног простора на који се понуда односи, површина локала и адреса где се налази а на полеђини адреса и број телефона понуђача.

 11. Јавно отварање понуда извршиће се у просторијама Јавног предузећа Велики парк, 21.07.2022. године у улици Велики парк бб. са почетком у 10 сати.

 12. Све додатне информације можете добити на телефон 0313518761, од 08-15 часова, и на телефон 0648792858- Данијел Вукајловић.